Bill Gates

William Henry Gates III (rođen 28. oktobra 1955) američki je poslovni magnat, filantrop, programer, izumitelj i investitor. Suosnivač je, bivši predsjednik i trenutni tehnički savjetnik kompanije Microsoft, koju je osnovao s prijateljem Paulom Allenom.http://www.bloomberg.com/research/stocks/people/person.asp?personId=181600&ticker=MSFT Njihov prvi zajednički proizvod bio je QBasic, programski jezik za prvi lični računar. Nastavili su s DOS-om, koji su razvili za IBM da bi sada Microsoft imao desetke hiljada zaposlenih. Gatesovo bogatstvo je procijenjeno na 115.1 milijardi dolara. Magazin Forbes ga je 18 od 24 godine rangirao kao najbogatiju osobu na svijetu između 1995. i 2017. godine, uključujući 13 godina zaredom od 1995. do 2007.

 Rani život 
Ime je dobio po svom ocu, Williamu H. Gatesu II, koji je bio advokat. Njegova majka, Mary Maxwell Gates, neko vrijeme radila je kao učiteljica prije nego što je posvetila svoje vrijeme odgoju djece i radu u brojnim neprofitnim i korporativnim upravnim odborima. Bila je prva žena koja je sjedila u odboru Prve međudržavne banke Washingtona i prva predsjedavajuća United Way Internationala. Mladi Bill odrastao je u porodici više srednje klase sa starijom sestrom Kristianne i mlađom sestrom Libby. Sve troje djece ohrabrivano je da budu konkurentni i da teže ka izvrsnosti. Iako su se Gatesovi roditelji držali državnih škola i obrazovanja, kada je Bill napunio 13 godina, upisali su ga u ekskluzivnu pripremnu školu Lakeside u Seattleu. Briljirao je u gotovo svim predmetima, ističući se u matematici i prirodnim naukama, ali je također bio vrlo dobar u drami i engleskom jeziku.

 Reference 

 Vanjski linkovi 

 Bill & Melinda Gates Foundation
 Profil u Microsoft
 Profil u Forbes
 Porijeklo Bill Gatesa, izradio William Addams Reitwiesner












Kategorija:Rođeni 1955.
Kategorija:Živi ljudi
Kategorija:Biografije, Seattle
Kategorija:Američki programeri
Kategorija:Američki biznismeni